Odd Henning Skyllingstad

Odd Henning Skyllingstad (født 15. juli 1978 i Hammerfest) er en norsk tegneserieskaper, illustratør og animatør. 

Odd Henning Skyllingstad har utdannelse innen animasjon ved Høgskulen i Volda. Flere av tegneseriene hans er utgitt av Jippi forlag, deriblant Børre er død i Forresten nummer 11 som ble premiert som beste norske tegneserie under utdelingen av Sproingprisen i 2002. Seriene om frosken Kolbein har blant annet vært på trykk i Forresten, Nemi, Dagbladet, Drammens Tidende og Tommy & Tigern i tillegg til egne hefter. 

Odd Henning Skyllingstad arbeider også som bibliotekar ved Serieteket på Schous plass i Oslo. Han spiller dessuten gitar i det melodiske metallbandet Acelsia. Han bor i Oslo.

Eksterne lenker 
 Jippi forlag om Odd henning Skyllingstad
 Blogg med illustrasjonseksempler
 Intervju på TvModum 14.10.2011

Norske tegneserieskapere
Norske illustratører
Norske animatører
Sproingvinnere
Fødsler i 1978